**Viitorul armurilor**

*Nicolae Prelipceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

intilnirea cu o veche armura toamna

pe o strada fara prea multe lumini

in anul 1980 mi se

pare poate schimba totul in

raporturile dintre noi poate

calca o multime de lucruri in picioare

poate face din aceste lucruri

fixe niste mobiluri o armura

circulind noaptea pe bicicleta fara

lumini de pozitie fara zgomote

inutile fara umbrela cind ploua

cu o privire cocheta

daca fugi dupa ea n-o mai poti

ajunge oricum linistea se lasa

intre tine si ea cu repeziciune

n-ai sa poti sa-i mai spui nimic

nici sa strigi n-ai sa auzi nici

atit ce-ti mai spune

stai pe loc si priveste armura

pedaleaza atent in liniste si

singuratate fumeaza ginditoare

ca un om de astazi si inima

in pieptu-i se tot zbate

fumul tigarii ei te adoarme si

ramii nemiscat in picioare

cu tot cu-ale armurii arme si cu

viata-i viitoare